Skype (Ελληνικό Μενού)

Για να ενεργοποιήσω την εφαρμογή:

Μενού Start, επιλογή Programs.

Επιλέγω Skype και πατώ το enter δυο φορές.
Ή κάνω διπλό κλικ στο εικονίδιο.

Στο παράθυρο που ανοίγει γράφω πατώ Shift και tab δυο φορές μέχρι να ακούσω «όνομα».

Αν ακούσω το δικό μου όνομα χρήστη, πατώ το Tab δυο φορές και γράφω τον κωδικό μου.
Αν δεν ακούσω τίποτα ή το όνομα κάποιου άλλου, το γράφω και μετά πατώ το Tab δυο φορές και γράφω τον κωδικό μου.

Πατώ το Enter.

Διαμόρφωση περιβάλλοντος για να γίνει η εφαρμογή πιο προσβάσιμη:

Τις πιο κάτω ενέργειες θα τις κάνω μόνο την πρώτη φορά.

Στο Μενού Προβολή, επιλέγω «Καρτέλες και πίνακες» και πατώ Enter.

Στο υπομενού που ανοίγει κοιτάζω να ΜΗΝ είναι επιλεγμένα όλα εκτός από την τελευταία επιλογή: «Εμφάνιση κειμένου στις καρτέλες».

Ξαναμπαίνω στο μενού Προβολή και επιλέγω «Προσβασιμότητα». Πατώ Enter και φροντίζω να είναι επιλεγμένες και οι δυο επιλογές που περιλαμβάνει.

Για να βγω από την εφαρμογή:

Θα πρέπει πρώτα να φύγω από το λογαριασμό μου.

Μενού Αρχείο (κεντρικό παράθυρο)

Επιλογή Αποσύνδεση.

Μετά βγαίνω από την εφαρμογή:

Μενού Αρχείο (κεντρικό παράθυρο)

Επιλογή Κλείσιμο.
Ή Alt και F4.

Για να προσκαλέσω κάποιον και να τον προσθέσω στις επαφές μου:

Μενού Εργαλεία (κεντρικό παράθυρο)

Επιλογή «Προσθήκη Επαφής…»

Δακτυλογραφώ το όνομα skype, το e-mail ή το πλήρες όνομα του ατόμου που θέλω να προσθέσω στις επαφές μου και πατώ Enter.

Όταν ολοκληρώσει το ψάξιμο, κοιτάζω με τα βελάκια πάνω και κάτω τι έχει βρει. Αν βρω αυτό που ψάχνω στη λίστα το διαλέγω και πατώ το application button. Από το μενού επιλέγω «Προσθήκη στις επαφές» και πατώ Enter.
Αν θέλω γράφω ένα μήνυμα για να διαβάσει η επαφή όταν την προσκαλέσω.
Αν όχι: πατώ Tab μέχρι να ακούσω «εντάξει» και πατώ το Enter.
Αν επιθυμώ να ψάξω ξανά και να βρω και άλλη επαφή, γράφω το νέο όνομα, όνομα Skype κλπ και ακολουθώ την ίδια διαδικασία με πιο πάνω.

Όταν τελειώσω πατώ το Tab και βρίσκω το κουμπί «κλείσιμο» και πατώ το Enter.
Η επαφή μου προστέθηκε.

Για να διαγράψω κάποιον από τις επαφές μου:

Στο κεντρικό παράθυρο: λειτουργία Virtual Focus και με βελάκι κάτω βρίσκω την επαφή που θέλω να διαγράψω.

Πατώ το application button και από το μενού επιλέγω «αφαίρεση από τις επαφές» και πατώ Enter.

Αποστολή άμεσου μηνύματος:

Ενεργοποιώ τη λειτουργία Virtual Focus (num pad πλην).

Με το κάτω βέλος μετακινούμαι και βρίσκω την επαφή που θέλω.

Πατώ μια φορά το διάστημα και μετά το application button και από το μενού βρίσκω: «Αποστολή άμεσου μηνύματος κειμένου…» και πατώ το Enter.

Στο παράθυρο που ανοίγει (παράθυρο επαφής) την πρώτη φορά που θα το χρησιμοποιήσω για να το κάνω πιο προσβάσιμο:
Μπαίνω στο Virtual Focus και βρίσκω το μενού «Επιλογές». Πατώ το διάστημα μια φορά και με κάτω βέλος βρίσκω την επιλογή «Προβολή συμμετεχόντων».  Με Enter μπαίνω στο υπομενού επιλέγω «κρυφό». Πατώ το Enter.

Γράφω το μήνυμα που θέλω και πατώ το Enter.

Για να ακούω τις απαντήσεις στη συνομιλία –διαχείριση συνομιλίας:

Ακολουθώ την πιο πάνω διαδικασία για να ανοίξω ένα παράθυρο συνομιλίας με μια από τις επαφές μου.

Γράφω το μήνυμα και πατώ το enter.

Πατώ τα πλήκτρα Alt και Tab, μια φορά για να μην βρίσκομαι εστιασμένος στο παράθυρο της συνομιλίας, ώστε να ακούσω το ηχητικό σήμα όταν μου απαντήσει ο συνομιλητής μου.

Όταν ακούσω τον προειδοποιητικό ήχο ξαναπατώ τα πλήκτρα Alt και Tab, για να εμφανιστεί το παράθυρο συνομιλίας μπροστά μου και πάλι.

Μπαίνω στη λειτουργία VF και μετακινούμε με κάτω βέλος να ακούσω το μήνυμα που έλαβα. Αν προχωρώντας με το βελάκι ακούσω «φατσούλες» σημαίνει ότι έχω ακούσει το πιο πρόσφατο γραπτό μήνυμα και έχω μετακινηθεί σε μπάρα εργαλείων. Για να απαντήσω βγαίνω από το VF και γράφω το μήνυμα που θέλω. Πατώ Enter.

Για να τερματίσω μια συνομιλία:

Πατώ Escape (το παράθυρο επαφής κλείνει και τελειώνει η συνομιλία. Αν ο συνομιλητής μου μου ξαναγράψει θα εμφανιστεί και πάλι το παράθυρο, χωρίς την προηγούμενη συνομιλία να φαίνεται σε αυτό).

Αποδοχή πρόσκλησης από νέα επαφή:

Αν κάποιος θέλει να με προσθέσει στις επαφές του θα λάβω ένα μήνυμα σε ξεχωριστό κουτί μόλις ενεργοποιήσω την εφαρμογή.

Ενεργοποιώ το Virtual Focus για να διαβάσω τι γράφει το παράθυρο αυτό και να δω ποιος είναι που με προσκαλεί.

Αν επιθυμώ να αποδεχτώ την πρόσκληση τότε πατώ το πλήκτρο Tab (αφού βγαίνω από το Virtual Focus) και βρίσκω το κουμπί «εντάξει». Πατώ το Enter.

Για να βρω άτομα με λογαριασμό Skype και να τα προσθέσω στις επαφές μου:

Μενού Εργαλεία (κεντρικό παράθυρο)

Επιλογή «…»

Μετακινούμαι με το πλήκτρο Tab για πάω στο πλαίσιο όπου διαλέγω περιοχή/χώρα.

Ενεργοποιώ με το βελάκι προς τα κάτω και συνεχίζω για να βρω τη χώρα που επιθυμώ.

Αν επιθυμώ να προσδιορίσω γλώσσα συνεχίζω με το Tab τρεις φορές και επιλέγω με τον ίδιο τρόπο όπως για τη χώρα.

Αν επιθυμώ να ορίσω και ηλικία, πατώ πάλι Tab άλλες δυο φορές και πάλι με τον ίδιο τρόπο επιλέγω.

Όταν ολοκληρώσω τις επιλογές πατώ το Enter και αρχίζει το ψάξιμο.

Όταν ολοκληρωθεί, με το κάτω βέλος μετακινούμαι στη λίστα που εμφανίζεται και αν βρω κάποιον που επιθυμώ να προσθέσω στις επαφές μου πατώ το Tab μια φορά και μετά το Enter.

Στο παράθυρο που εμφανίζεται βρίσκω και ενεργοποιώ το κουμπί ΟΚ. Η επαφή μου προστέθηκε και ξαναγυρίζω στο προηγούμενο παράθυρο με τα αποτελέσματα τις εύρεσής μου.

Αν επιθυμώ να προσθέσω και άλλη επαφή ξαναβρίσκω από τη λίστα και επαναλαμβάνω.

Αν επιθυμώ να κάνω νέα έρευνα μετακινούμαι πάλι με το Tab για να βρω τα πλαίσια (χώρα, γλώσσα, ηλικία κλπ) και επαναλαμβάνω τη διαδικασία.